**Ministru kabineta rīkojuma projekta “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu par 2018.gadu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu par 2018.gadu” (turpmāk – Projekts) paredz saglabāt nacionālās standartizācijas institūcijas - sabiedrības ar ierobežotu atbildību “Latvijas standarts” (turpmāk – kapitālsabiedrība) rīcībā 2018.gada peļņas daļu 63 765 *euro* apmērā un novirzīt šos līdzekļus kapitālsabiedrības vidēja termiņa darbības stratēģijā 2019.-2023.gadam plānotajām investīcijām.  Ministru kabineta rīkojums stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā un ceturtā daļa, Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 11.2.4. apakšpunkts un 15.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrība ir 100% valsts kapitālsabiedrība, kas atbilstoši Standartizācijas likumam darbojas kā nacionālā standartizācijas institūcija, kas īsteno valsts politiku standartizācijas jomā, kā arī attīsta standartizācijas sistēmas darbību valstī kopējas kvalitātes infrastruktūras nodrošināšanai.  Saskaņā ar likuma “Par vidēja termiņa budžeta ietvaru 2018., 2019. un 2020.gadam” 24.panta pirmo daļu minimālo dividendēs izmaksājamo peļņas daļu kapitālsabiedrībām, kurās visas kapitāla daļas tieši vai pastarpināti pieder valstij, 2019.gadā (par 2018.gada pārskata gadu) nosaka un aprēķina 85 procentu apmērā no attiecīgās kapitālsabiedrības peļņas, ja šajā likumā nav noteikts citādi.  Saskaņā ar Ministru kabineta 2018.gada 31.oktobra rīkojumu Nr. 558 “Par sabiedrības ar ierobežotu atbildību “Latvijas standarts” vispārējo stratēģisko mērķi” ir noteikts kapitālsabiedrības vispārējais stratēģiskais mērķis – nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem, novēršot tirgus nepilnību un sekmējot Latvijas uzņēmumu produktivitāti, konkurētspēju, eksportspēju un iekļaušanos globālajās vērtību ķēdēs.  Ievērojot kapitālsabiedrības noteikto vispārējo stratēģisko mērķi, kapitālsabiedrība ir izstrādājusi vidēja termiņa darbības stratēģiju “Sabiedrības ar ierobežotu atbildību “Latvijas standarts” vidēja termiņa darbības stratēģija 2019.-2023.gadam” (turpmāk – Stratēģija), kurā sagatavots kapitālsabiedrības sekmīgai darbībai nepieciešamais investīciju plāns turpmākajiem gadiem, lai nodrošinātu Stratēģijā ietverto nefinanšu mērķu sasniegšanu un kapitālsabiedrības ilgtermiņa attīstību.  Atbilstoši Standartizācijas likuma 17.panta pirmās daļas 1.punktam 2014.gadā sadarbībā ar Ekonomikas ministriju tika veiktas investīcijas un izveidota Nacionālās standartizācijas institūcijas informācijas sistēma. Lai nodrošinātu informācijas sistēmas turpmāko funkcionēšanu un sekmētu ieguldīto investīciju atdeves saglabāšanos, līdz 2020.gada beigām, nepieciešamas papildus investīcijas sistēmas saderības nodrošināšanai ar starptautisko (Starptautiskā standartizācijas organizācija (turpmāk - ISO), Starptautiskā Elektrotehnikas komisija (turpmāk - IEC) un Eiropas (Eiropas Standartizācijas komiteja (turpmāk - CEN), Eiropas Elektrotehnikas standartizācijas komiteja (turpmāk - CENELEC), Eiropas Telekomunikāciju standartu institūts (turpmāk - ETSI)) standartizācijas organizāciju datu apmaiņas servisiem un standartizācijas darba plūsmu pielāgošanai jaunajam datu modelim nodrošinot Latvijas standartizācijas tehnisko komiteju ekspertu darba vidi un darba produktivitāti.  Ja netiks veiktas investīcijas kapitālsabiedrības informācijas sistēmā, tā nespēs funkcionēt un kapitālsabiedrība nespēs īstenot noteikto stratēģisko mērķi, t.i. nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem. Pie esošā nodrošinājuma kapitālsabiedrības informācijas sistēma nespēs saņemt datus no šīm standartizācijas organizāciju informācijas sistēmām, kas nepieciešams pilnīgai un savlaicīgai Eiropas un starptautisko standartu pārņemšanai nacionālo standartu statusā. Minētās standartizācijas organizācijas līdzšinējo informācijas sistēmu datu servisu un plūsmas saderību un pāreju uz jauno kārtību nodrošinās pēc šāda laika grafika:   * 11.2019.-02.2020. - jaunie datu servisi pieejami testēšanai; * 03.2020.-12.2020. - paralēli tiek darbināti vecie un jauni datu servisi; * 31.12.2020. - datu apmaiņa iespējam tikai un vienīgi izmantojot jaunos datu servisus.   Kapitālsabiedrības 2018.gadā gūto peļņu ir paredzēts novirzīt informācijas tehnoloģiju infrastruktūras attīstībai atbilstoši Stratēģijā 2019.-2023.gadam iekļautajām investīciju plāna prioritātēm - “Standartizācijas tehnisko komiteju (STK) darba produktivitātes celšana” (Nr.5.3.1.) un “Standartizācijas informācijas sistēmas uzturēšana” (Nr.5.4.1.). Šo prioritāšu ietvaros paredzēts:  1) 2020.gada I. pusgadā izstrādāt informācijas sistēmas uzlabojumu projekta dokumentāciju atbilstoši ISO/IEC/CEN/CENELEC izstrādātajam datu modelim un datu apmaiņas servisiem, kas nodrošinātu pilna cikla risinājumu standartizācijā iesaistīto tautsaimniecības nozaru ekspertu uzdevumu veikšanai tiešsaistē, nodrošinot efektīvu iniciatīvu un projektu īstenošanu, līdzdarbošanos un interešu pārstāvniecību Eiropas un starptautiskajās tehniskajās komitejās. Provizoriski projekta izstrādei nepieciešami 19000 euro.;  **2) 2020.gada II. pusgadā ieviest izmaiņas datu apmaiņas servisos un darba plūsmās (12000 euro) un 2021.-2022.gadā pabeigt prioritātes īstenošanu organizējot STK darbu tiešsaistē (23200 euro). Provizoriski šī projekta ieviešanai nepieciešami 35200 Euro.**  **Šobrīd darbi pie LVS informācijas tehnoloģiju infrastruktūras attīstības atbilstoši Stratēģijā 2019.-2023.gadam iekļautajām investīciju plāna prioritātēm un plāniem vēl nav uzsākti, līdz ar to, stratēģijā norādītās prognozes ar summām pa gadiem, kas paredzētas konkrēto prioritāro pasākumu realizācijai tiks precizētas atbilstoši faktiskajai situācijai.**  Kapitālsabiedrības 2018.gada peļņas reinvestēšana pa gadiem, EUR:   |  |  | | --- | --- | | **2020** | **2021** | | 31 000 | 23 200 |   Lai kapitālsabiedrība spētu īstenot Stratēģijā noteiktos mērķus Ekonomikas ministrija ierosina Ministru kabinetam pieņemt lēmumu, ar kuru noteikt kapitālsabiedrībai neizmaksāt dividendes no tīrās peļņas par 2018.gadu.  Papildus jānorāda, peļņas neizmaksāšana dividendēs un tās reinvestēšana nav kvalificējama kā komercdarbības atbalsts. Kapitālsabiedrība organizē valsts pārvaldes, nevalstisko organizāciju un citu ieinteresēto pušu kopdarbu standartu izstrādē, kas pēc būtības nav peļņas orientēts uzdevums. SIA “Latvijas standarts” nekonkurē ar privāto sektoru, bet palīdz tam realizēt normatīvi tehniskās vajadzības nacionālajā, Eiropas un starptautiskajā līmenī. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 209 440 039 | -54 200 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 209 440 039 | -54 200 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 209 440 039 | -54 200 | 0 | 0 | 0 | 0 | 0 |
| 3.1. valsts pamatbudžets | 209 440 039 | -54 200 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija,  kapitālsabiedrība |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

**Ekonomikas ministrs R. Nemiro**

**Valsts sekretārs Ē. Eglītis**

Freibergs N., 67013286

Normunds.Freibergs@em.gov.lv